cyanic-selkie/wikianc huggingface dataset:
मनुभाई मेहता
जीवन
मनुभाई बीकानेर राज्य के कर्मचारियों के लिए 55 वर्ष से 58 वर्ष की सेवानिवृत्ति की आयु निर्धारित की। उन्होंने भारतीय राज्यों की ओर से लंदन में तीन गोलमेज सम्मेलनों में भाग लिया था। सर मनुभाई मेहता ने बीकानेर के महाराजा गंगा सिंह की अनुपस्थिति में एक विकल्प के रूप में काम किया। इसी प्रकार, उन्होंने 1933 में विश्व स्वच्छता सम्मेलन में भाग लिया और 1933 में भारतीय राज्यों की संयुक्त संसदीय समिति के प्रतिनिधिमंडल में शामिल हुए। उन्हें 1937 में ग्वालियर राज्य के गृह मंत्री के रूप में नियुक्त किया गया।
उन्हें बड़ौदा के सुधारों के प्रमुख वास्तुकारों में से एक माना जाता था। 1920 के दशक में शुरू हुए चैंबर ऑफ प्रिंसेस के अंग के माध्यम से पूरी रियासत में संवैधानिक, लोकतांत्रिक सुधारों के खिलाफ मुकदमा चलाने का प्रयास किया। इन्हें कोपलैंड द्वारा "मेहता रणनीति" कहा जाता था। 1940 के अंत तक, लगभग सभी प्रमुख राज्यों ने बीकानेर, कोटा, जयपुर, अलवर, धौलपुर और ग्वालियर जैसे सुधार के कुछ उपायों को अपनाया था।
14 अक्टूबर 1946 को मनुभाई मेहता का निधन हो गया। वह हंसा मेहता के पिता थे।
ऊषा उत्थुप
ऊषा उत्थुप (पूर्व में अय्यर) (உஷா உதுப், ঊষা উথুপ) (जन्म - 8 नवम्बर 1947) भारत की एक लोकप्रिय पॉप गायिका हैं। उन्हें 1960 के दशक के उतर्राध, 1970 और 1980 के दशक में अपने लोकप्रिय हिट के लिए जाना जाता है।
उन्होंने करीब 16 भाषाओं में गाने गाएं हैं जिसमें बंगाली, हिंदी, पंजाबी, असमी, उड़िया, गुजराती, मराठी, कोंकणी, मलयालम, कन्नड़, तमिल, तुलु और तेलुगु शामिल हैं। वे कई विदेशी भाषाओं में भी गाना गा सकती हैं जिसमें अंग्रेजी, डच, फ्रेंच, जर्मन, इतालवी, सिंहली, स्वाहिली, रूसी, नेपाली, अरबी, क्रियोल, ज़ुलु और स्पेनिश शामिल हैं।
प्रारंभिक जीवन
ऊषा का जन्म 1947 में तमिलनाडु के मद्रास (अब चेन्नै) के एक तमिल ब्राह्मण परिवार में हुआ। उनके पिता सामी अय्यर बाद में बंबई के पुलिस आयुक्त बने। उनकी तीनों बहने उमा पोचा, इंदिरा श्रीनिवासन और माया सामी गायिका हैं और उनके दो भाई भी हैं जिनमें से एक का नाम श्याम है। उनके छह भाई-बहनों में इनका स्थान पांचवां है। बचपन में वो बॉम्बे के बाइकुला के लोवलेन में स्थित पुलिस क्वार्टर में रहती थीं और वहीं के एक स्थानीय स्कूल में पढ़ाई करती थीं।
जब वह स्कूल में थी उन्हें संगीत कक्षा से बाहर निकाल दिया गया था क्योंकि उनकी आवाज़ संगीत के अनुकूल नहीं थी। लेकिन उनके संगीत शिक्षक ने स्वीकार किया कि उनके भीतर कुछ संगीत है और उन्होंने बजाने के लिए उन्हें क्लैपर्स और ट्रैंगल दिया। हालांकि वह औपचारिक रूप से संगीत में प्रशिक्षित नहीं थी, वह संगीत के माहौल में पली-बढ़ी. उनके माता-पिता रेडियो पर किशोरी अमोनकर और बड़े गुलाम अली खान सहित पश्चिमी शास्त्रीय से हिन्दुस्तानी और करनाटिक संगीत की विस्तृत श्रृंखला को सुना करते थे और वो भी उनके साथ सुना करती थी।. वे रेडियो सीलोन सुनने का आनंद लिया करती थी।
उनके बगल के पड़ोसी एस.एम.ए. पठान थे, जो उस समय पुलिस उपायुक्त थे। उनकी बेटी जमीला ने ऊषा को हिन्दी सीखने, सलवार कमीज़ पहनने और भारतीय शास्त्रीय संगीत सीखने के लिए प्ररित किया। इस मिश्रित दृष्टिकोण ने उन्हें 1970 के दशक में अपने अनूठे ब्रांड की शुरूआत करने में मदद की। उन्होंने केरल के कोट्टायम के श्री उत्थुप से शादी की।
जीवन-वृत्ति (कैरियर)
उनका पहला सार्वजनिक गायन तब हुआ जब वह मात्र नौ वर्ष की थी। उनकी बहन, जो पहले से ही संगीत में अपना कैरियर तलाश रही थी, ऊषा को एक संगीतकार जिनका नाम अमीन सयानी था उनके पास ले गईं, जिन्होंने रेडियो सीलोन के ओवालटाइन म्यूज़िक आवर में गाने का उन्हें एक मौका दिया। उसमें उन्होंने "मॉकिंगबर्ड" नामक गाना गाया. उसके बाद, उन्होंने अपने किशोर समय में कई प्रदर्शन किए।
गायन कैरियर
20 साल की उम्र में उथुप ने साड़ी और लेग कैलिपर पहन कर चेन्नई के माउंट रोड स्थित समकालीन सफायर थियेटर कॉम्प्लेक्स के तहखाने स्थित नाइन जेम्स नामक एक छोटे से नाइटक्लब में गाना शुरू किया। इनकी गायकी की अधिक प्रशंसा के कारण नाइटक्लब के मालिक ने इन्हें एक सप्ताह तक प्रदर्शन करने की अनुमति दी। नाइटक्लब की पहली प्रदर्शन की वाहवाही के बाद इन्होंने मुंबई (तत्कालीन बम्बई) के "टॉक ऑफ द टाउन" (अब नॉट जस्ट जाज़ बाय दि बे) और कलकत्ता के "ट्रिनकस" जैसे नाइटक्लब में गाना शुरू किया। ट्रिनकस में ही अपने भावी पति उथुप से इनकी मुलाकात हुई। ट्रिनकस के बाद, अपने अगले अनुबंध पर इन्हें दिल्ली जाना पड़ा जहां इन्हें होटल ओबेरॉय में गाना था। संयोगवश शशि कपूर सहित नवकेतन इकाई का एक फिल्मी दल नाइटक्लब में आया था। उन्होंने फिल्म के लिए इन्हें पार्श्वगायन की आमंत्रिण दी। परिणाम स्वरूप, इन्होंने फ़िल्म हरे रामा हरे कृष्णा के साथ अपना बॉलीवुड में पार्श्वगायन का आरंभ किया। वास्तव में इन्हें आशा भोसले के साथ गीत "दम मारो दम" गाना था। हालांकि, अन्य गायकों के आंतरिक राजनीतिक गतिविधियों के फलस्वरूप, इन्होंने यह मौका खो दिया लेकिन उस गीत के अंग्रेजी पंक्तियाँ गाने का अवसर मिला।
ऊषा ने एक भारतीय महोत्सव अंतर्गत नैरोबी का दौरा किया। ये इतनी लोकप्रिय हुईं कि इन्हें स्थाई रूप से वहीं रहने का आमंत्रण दिया गया। गायन और स्वाहिली में अक्सर राष्ट्रवादी गीतों के गाने से यें बेहद लोकप्रिय हुईं और तत्कालीन राष्ट्रपति जोमो केन्यात्ता ने इन्हें केन्या का माननीय नागरिक बनाया। इन्होंने मशहूर गीत "मलाइका" (एंजेल) को, इसके मूल गायक, फादिली विलियंस के साथ गाईं| इन्होंने फेलिनी फाइव नामक स्थानीय गान समूह (बैंड) के साथ "लाइव इन नैरोबी" नामक रिकार्ड का निर्माण किया।
उत्थुप ने 1970 और 1980 के दशक में संगीतकार आरडी बर्मन और बप्पी लाहिड़ी के लिए कई गाने गाए| इन्होंने अन्य गायकों द्वारा गाए आरडी बर्मन के "मेहबूबा मेहबूबा" और "दम मारो दम" जैसे कुछ गीत फिर से गईं जो काफी लोकप्रिय हुए|
यें एक मंच कलाकार हैं और दुनिया भर में प्रदर्शन किया है। मंच पर उत्साहपूर्ण उपस्थिति के लिए इन्हें विशेष रूप से जाना जाता है। इन्हें अब तक कई पुरस्कारों से सम्मानित किया गया जिनमें उत्कृष्ट संगीत के लिए राजीव गांधी राष्ट्रीय एकता पुरस्कार, अंतर्राष्ट्रीय शांति के लिए महिला शिरोमणी पुरस्कार और उत्कृष्ट उपलब्धि के लिए चैनल-[V] पुरस्कार शामिल हैं।
रिकॉर्डिंग
उन्होंने अपना पहला एल्बम लुइस बैंक्स के साथ रिकॉर्ड किया जिसके लिए उन्हें 3500 रुपए का भुगतान किया गया था तब से उन्होंने कई एल्बम रिकॉर्ड किए हैं। माइकल जैक्सन के डोन्ट स्टॉप टिल यू गेट इनफ का हिंदी संस्करण "चुपके कौन आया" को टॉम मिडिलटॉन - द ट्रिप (2004) में पाया जा सकता है। ग्लोरिया गेनर की आई विल सरवाइव एक और टॉम मिडिलटॉन एल्बम ''कोस्मोसोनिका - टॉम मिडिलटॉन प्रेजंट्स क्रेजी कवर वोल. 1'' (2005) का कवर गाया है। हाल ही में उन्होंने भारतीय रॉक बैंड परिक्रमा के साथ एक गाना रिकॉर्ड किया है जिसका नाम "रिदम एंड ब्लूज" है और जिसे 23 अप्रैल 2007 को चैनल V में प्रदर्शित किया गया।
अभिनय कैरिअर
उत्थुप एक अभिनेत्री भी हैं, अक्सर गायन और भारत के सिग्नेचर संगीतमय फिल्मों में अभिनय किया है। उन्होंने 2006 में "पोथेन वाव" नामक एक मलयालम फिल्म में कुरिसुवेट्टी मरियम्मा के रूप में अभिनय किया।
1972 में फिल्म "बॉम्बे टू गोवा" में अमिताभ बच्चन और शत्रुघ्न सिन्हा के साथ में उनकी एक कैमियो उपस्थिति है। 2007 में अन्जन दत्त द्वारा निर्देशित फिल्म "बो बैरक्स फॉरएवर" में स्वयं के रूप में दिखाई देती हैं। 2007 में फिर से, वे "हैट्रिक" म्यूज़िक वीडियो में स्वयं के रूप में दिखाई दी।
वे इंडियन आइडल 1 और 2 में भेष बदल कर दिखाई दी। वे 2007 और 2008 और आइडिया स्टार सिंगर सीज़न V (2010) की एक सहायक जज थी, यह कार्यक्रम सबसे अधिक श्रेणी प्राप्त साउथ इंडिया रिएलिटी शो था और साथ ही मलयालम का संगीत उन्मुख रियलिटी शो भी था।
फैशन शैली
उषा की ट्रेडमार्क उनकी बिन्दी और फूल जिसे वह अपने बालों में लगाती है, साथ ही साथ उनकी कांचीपुरम साड़ी भी है।
विवाद
पश्चिम बंगाल के लोक निर्माण विभाग मंत्री जतिन चक्रवर्ती जो भारत की कम्युनिस्ट पार्टी के हैं, उन्होंने राज्य स्वामित्व वाले इमारतों में उनकी गायिकी पर यह कह कर प्रतिबंध लगा दिया था कि उनकी गायिकी "अपकर्षी" शैली की है। यह विवाद तब शुरू हुई जब उन्हें कलकत्ता में ठाकुरपुकुर के सरकारी कैंसर रिसर्च सेंटर में गाने के लिए आमंत्रित किया गया था और मंत्री ने उन्हें रोकने के लिए रिक्तिपूर्व प्रतिबंध लागू किया। मंत्री के साथ एक धमाकेदार बैठक के बाद, उन्होंने सरकार पर मुकदमा किया। मुख्यमंत्री ज्योति बसु सहित कई राजनीतिक मंत्रियों ने इनका समर्थन किया। और सरकार के खिलाफ इन्होंने मुकदमा जीत लिया। उनके पिता की सलाह के बाद, इन्होंने मंत्री के खिलाफ एक अलग मानहानि के मुकदमा को वापस ले लिया। बाद में उस मंत्री ने अपने पद से इस्तीफा दे दिया जब उसने मुख्यमंत्री के पुत्र सहित अन्य लोगों के खिलाफ आरोप लगाए.
2008 में, कम्युनिस्टों ने फिर से उन्हें अपमानित किया जब कम्युनिस्ट पार्टी ऑफ इंडिया (मार्क्सवादी) (सीपीआई (एम)) केरल के सचिव पिनारयी विजयन, ने कोट्टायम में बैठक के दौरान अपने पार्टी कार्यकर्ताओं से चिढ़ कर उन्हें कहा कि यह कम्युनिस्टों की बैठक है न कि ऊषा उत्थुप का कार्यक्रम. प्रतिक्रिया स्वरूप, लोकप्रिय पॉप गायिका ऊषा उत्थुप ने कहा कि वह और उसके समर्थक इस तरह की टिप्पणी से आहत हुए हैं।
व्यक्तिगत जीवन
उनकी शादी जानी चक्को उत्थुप से हुई है जो कि मूल रूप से केरल से है और इससे पहले इनकी शादी स्वर्गीय रामू अय्यर से हुई थी। उनकी एक बेटी अंजली और एक बेटा सन्नी है।
वर्तमान में ऊषा अपने पति के साथ कोलकाता में रहती हैं। उन्हें आधुनिक कोलकाता का एक आइकन माना जाता है और शहर में उनकी सक्रिय सामाजिक उपस्थिति है।
सन्दर्भ
4. बिपिन थांकी
अहमदाबाद एक्स्प्रेस 9224
जम्मू तवी-अहमदाबाद EXP 19224
Number = 19224
Service Type = मेल/ऐक्सप्रेस
Start = जम्मू तवी
End = अहमदाबाद
Service Frequency = दैनिक
Class = प्रथम और द्रितिय वातानुकुल।शयनयान।जनरल क्लास।
Seating & Sleeping Arrangements = हा
Pantry Car = नहीं
Catering = हा
माहिती
जम्मू तवी (स्टेशन कोड:JAT) से 07:40 AM बजे निकलती है और दूसरे दिन दूपहर को अहमदाबाद (स्टेशन कोड:ADI) पर 15:00 PM बजे पहुंचती है।
विटामिन बी१२
शरीर को स्वस्थ रखने के लिए पर्याप्त मात्रा में विभिन विटामिन्स, मिनरल्स, प्रोटीन्स, कार्बोहाइड्रेट्स और फाइबर इत्यादि की आवश्यकता होती हैं। शरीर के लिए ज्यादातर आवश्यक तत्वों का पोषण आहार पदार्थो से हो जाता हैं। एक विटामिन ऐसा है जो शरीर के स्वास्थ्य के लिए बेहद जरुरी है परन्तु आहार तत्वों में वह पर्याप्त मात्रा में उपलब्ध न होने से ज्यादातर भारतीय लोगो में इस विटामिन की कमी पायी जाती हैं। इस विटामिन का नाम हैं - विटामिन B12
विटामिन B12 को कोबालमीन (Cobalamin) भी कहा जाता हैं। यह एकलौता ऐसा विटामिन है जिसमें कोबाल्ट धातु पाया जाता हैं। यह शरीर के स्वास्थ्य और संतुलित कार्य प्रणाली के लिए बेहद आवश्यक विटामिन है।
विटामिन B12 की कमी से शरीर को क्या नुकसान होता हैं और किन खाद्य पदार्थो में यह मिलता हैं इसकी अधिक जानकारी नीचे दी गयी हैं :
महत्व
विटामिन B12 शरीर में निम्नलिखित कार्यो के लिए जरुरी होता हैं :
कमी के कारण
शरीर में विटामिन B12 की कमी के निम्नलिखित कारण हैं :
कमी के लक्षण
विटामिन B12 की कमी के निम्नलिखित लक्षण हैं :
कमजोरी, जल्दी थक जाना
आलस
कमजोर पाचन शक्ति
सरदर्द
भूंक कम लगना
हाथ-पैर में झुनझुनी होना या बधिरता
कान में आवाज आना / घंटी बजना
त्वचा में पीलापन
धड़कन तेज होना
मुंह में छाले आना
आँखों में कमजोरी
अवसाद, चिडचिडापन, भ्रम
कमजोर रोग प्रतिकार शक्ति
कमी की पूर्ति
विटामिन B12 की कमी का निदान करने के लिए निम्नलिखित परिक्षण / जांच किये जाते हैं :
Serum विटामिन B12 Test : यह एक प्रकार की रक्त जांच है जिसमे रक्त में लाल रक्त कण और विटामिन B12 की मात्रा का पता चलता हैं।
मिथाइलमलोनिक एसिड टेस्ट : ये टेस्ट मूत्र या रक्त प्लाज्मा में मिथाइलमेलोनिक एसिड का पता लगाता है, जिसे विटामिन बी12 की एक क्रियाशील निशानी माना जाता है, जो विटामिन बी12 के मात्रा कम होने पर बढ़ जाता है। हालांकि, अगर मिथाइलमेलोनिक एसिड के बढ़े हुए स्तर के साथ-साथ मैलोनिक एसिड के स्तर भी बढ़े हुए हैं, तो ये अक्सर अनदेखी की गई चयापचय रोग संयुक्त मैलोनिक और मिथाइलमेलोनिक एसिडुरिया (CMAMMA) की ओर इशारा कर सकता है।
Bone marrow biopsy : इस परिक्षण में अस्थि मज्जा का परिक्षण किया जाता हैं और विटामिन B12 की मात्रा का पता चलता हैं।
Schilling Test : इस जांच में शरीर में radio-active विटामिन B12 देकर intrinsic factor की जांच की जाती हैं।
विटामिन B12 की कमी में निम्नलिखित उपचार किया जाता हैं-
फर्मंटेड चावल (खमीर युक्त चावल)- खमीर युक्त चावल विटामिन बी 12 की पूर्ति की रामबाण औषधि है। यह दक्षिण और पूर्वी भारत में तथा चीन में खाया जाता है। यह चावल तेयार करने के लिए ब्राउन (पक्का) चावल को खुले बर्तन में पकाएं, चावल पकने और ठंडा करने के बाद आवश्यकता अनुसार चावल को एक गोल बर्तन में डालकर उपर से सादा पानी भर दें। इस प्रक्रिया से बारह घंटे के दौरान चावल में विटामिन बी 12, विटामिन बी कॉम्प्लेक्स, विटामिन के भरपूर प्रचुर मात्रा में बन जाएगा। इस प्रक्रिया को रात में करे, और बारह घंटे के बाद चावल का पानी निकाल के चावल दाल या तरकारी के साथ खा लें सुबह 8:30 बजे से पहले और रात में चावल 8 बजे बनाए और अगली सुबह 8:30 तक खा लें। इस प्रक्रिया को 30 दिन तक लगतार करने से आपके शरीर को नया जीवन मिलेगा और विटामिन बी 12 की कमी कभी नहीं होगी।
इंजेक्शन : विटामिन B12 की कमी को करने के लिए स्नायु में Injection Hydroxycobalamin दिया जाता हैं। रोगी में विटामिन B12 की कमी अनुसार यह इंजेक्शन एक या दो दिन छोड़कर एक महीने तक दिया जाता हैं। जरुरत पड़ने पर 3 महीने बाद बूस्टर डोज दिया जाता हैं। समय-समय पर रोगी की रक्त जांच की जाती है और कमी रहने पर इंजेक्शन का कोर्स लेना पड़ता हैं।
दवा : विटामिन B12 की कमी बेहद ज्यादा न होने पर डॉक्टर आपको विटामिन B12 की गोली लिखकर दे सकते हैं।
आहार : इंजेक्शन और दवा के साथ रोगी को आहार में विटामिन B12 युक्त आहार का समावेश।
करातली
करातली (Karatali) भारत के ओड़िशा राज्य के गंजाम ज़िले में स्थित एक गाँव है।
गुहा स्तंभ
कभी-कभी आश्चुताश्म तथा निश्चुताश्म एक दूसरे की ओर बड़ते हुए मिल जाते हैं तब एक स्तंभ की रचना होती हैं जिसे गुहा स्तंभ कहा जाता हैं।
गणपति उपनिषद
गणपति उपनिषद अथर्ववेदीय शाखा के अन्तर्गत एक उपनिषद है। यह उपनिषद संस्कृत भाषा में लिखित है। इसके रचियता वैदिक काल के ऋषियों को माना जाता है परन्तु मुख्यत वेदव्यास जी को कई उपनिषदों का लेखक माना जाता है।
रचनाकाल
उपनिषदों के रचनाकाल के सम्बन्ध में विद्वानों का एक मत नहीं है। कुछ उपनिषदों को वेदों की मूल संहिताओं का अंश माना गया है। ये सर्वाधिक प्राचीन हैं। कुछ उपनिषद ‘ब्राह्मण’ और ‘आरण्यक’ ग्रन्थों के अंश माने गये हैं। इनका रचनाकाल संहिताओं के बाद का है। उपनिषदों के काल के विषय मे निश्चित मत नही है समान्यत उपनिषदों का रचनाकाल ३००० ईसा पूर्व से ५०० ईसा पूर्व माना गया है। उपनिषदों के काल-निर्णय के लिए निम्न मुख्य तथ्यों को आधार माना गया है—
निम्न विद्वानों द्वारा विभिन्न उपनिषदों का रचना काल निम्न क्रम में माना गया है -
डीआरडीओ हवाई प्रारंभिक चेतावनी व नियंत्रण विमान
विकास
2003 में, भारतीय वायु सेना और रक्षा अनुसंधान और विकास संगठन ने हवाई प्रारंभिक चेतावनी और नियंत्रण प्रणाली के लिए सिस्टम-स्तर की आवश्यकताओं और विकास की व्यवहार्यता का एक संयुक्त अध्ययन किया। सरकार ने तब डीआरडीओ द्वारा AEWAC प्रणाली के विकास के लिए परियोजना को मंजूरी दी थी। परियोजना के लिए प्राथमिक जिम्मेदारी डीआरडीओ के बेंगलुरु स्थित सेंटर फॉर एयरबोर्न सिस्टम्स की थी जिसने सिस्टम के डिजाइन, सिस्टम एकीकरण और परीक्षण का नेतृत्व किया। इलेक्ट्रॉनिक्स और रडार विकास प्रतिष्ठान रडार व्यूह-रचना के डिजाइन के लिए जिम्मेदार था। देहरादून स्थित रक्षा इलेक्ट्रॉनिक्स अनुप्रयोग प्रयोगशाला AEW&CS के लिए डेटा लिंक और संचार प्रणालियों के लिए जिम्मेदार थी।
पटेल जयश्रीबेन कनुभाई
पटेल जयश्रीबेन कनुभाई भारत की सोलहवीं लोकसभा में सांसद हैं। 2014 के चुनावों में इन्होंने गुजरात की मेहसाणा सीट से भारतीय जनता पार्टी की ओर से भाग लिया।
ए के ४७ (2004 फ़िल्म)
ए के ४७ 2004 में बनी हिन्दी भाषा की फिल्म है।
गॊप्पिनेनिपालॆं (कृष्णा)
गॊप्पिनेनिपालॆं (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
मूवी कैमरा
मूवी या फिल्मो के लिए प्रयोग होने वाला कैमरा फुल फ्रेम कैमरा होता है ये कैमरा साइज में थोड़ा बड़ा होता है जैसे रेड कैमरा
पोनार्स
ये लम्बवत चौडे मार्ग होते हैं जिनसे होकर छिद्रों अ सन्धियों का जल गुफाओं में प्रवेश करता हैं। फ्रांस मे इन्हे अवेन्स कहते हैं।
अहमदाबाद एक्स्प्रेस 9943
अहमदाबाद एक्स्प्रेस 9943  भारतीय रेल द्वारा संचालित एक मेल एक्स्प्रेस ट्रेन है। यह ट्रेन उदयपुर सिटी रेलवे स्टेशन (स्टेशन कोड:UDZ) से 07:45PM बजे छूटती है और अहमदाबाद जंक्शन रेलवे स्टेशन (स्टेशन कोड:ADI) पर 04:25AM बजे पहुंचती है। इसकी यात्रा अवधि है 8 घंटे 40 मिनट।
चूर्णकूट
चूने के प्रदेश में अधिकांश शैले घुलन ल्रिया द्वारा नष्ट हो जाती है, केवल कुछ कठोर शैलों के टीले अपरदन से अप्रभावित रह जाते हैं तथा अवशिष्ट पहाडियों या टीलों के रूप में दिखाई देते हैं। इन्हे युगोस्लाविया मे हम्सौर फ्रांस मे बुटे कहते हैं।
सीवा मरूद्यान
सीवा मरूद्यान या सीवा नख़लिस्तान (अरबी:, "सीवा वाहा" या "सीउआ उआहा") पश्चिमी मिस्र में स्थित एक मरूद्यान (ओएसिस) है। यह क़त्तारा द्रोणी और मिस्री रेत समुद्र के बीच स्थित है। सिवा मिस्र की राजधानी क़ाहिरा से 560 किमी पश्चिम पर और लीबिया की सरहद से 50 किमी पूर्व पर पड़ता है। सहारा रेगिस्तान से दूर-दूर तक घिरे हुए इस नख़लिस्तान की लम्बाई 80 किमी और चौड़ाई 20 किमी है। यहाँ 23,000 बर्बर जाती के लोग रहते हैं जो एक "सीवी" नाम की बर्बर भाषा बोलते हैं।
गरुडापुरं (अनंतपुर)
गरुडापुरं (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
अदियुली गाँव, फ़र्रूख़ाबाद (फ़र्रूख़ाबाद)
अदियुली फ़र्रूख़ाबाद, फ़र्रूख़ाबाद, उत्तर प्रदेश स्थित एक गाँव है।
दो आँखें बारह हाथ (1997 फ़िल्म)
दो आँखें बारह हाथ 1997 में बनी हिन्दी भाषा की फिल्म है।
द्योकली, डीडीहाट तहसील
द्योकली, डीडीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
हेलिक्टाइट
ये भी स्तंभ जैसी आक्र्ति हैं किन्तु इनका निर्माण जल की बूंदो द्वारा नही बल्कि आर्द्रतायुक्त सतह पर होता हैं। इसके निर्माण मे गुरुत्व का प्रभाव नही होता। इसका विकास किसी भी मे सम्भव हैं।
खल्लीकोट
खल्लीकोट (Khallikote) भारत के ओड़िशा राज्य के गंजाम ज़िले में स्थित एक नगर है।
अहमदाबाद एक्स्प्रेस 914
अहमदाबाद एक्स्प्रेस 914  भारतीय रेल द्वारा संचालित एक मेल एक्स्प्रेस ट्रेन है। यह ट्रेन मंगलौर रेलवे स्टेशन (स्टेशन कोड:MAQ) से 06:00PM बजे छूटती है और अहमदाबाद जंक्शन रेलवे स्टेशन (स्टेशन कोड:ADI) पर 06:45PM बजे पहुंचती है। इसकी यात्रा अवधि है 24 घंटे 45 मिनट।
बगडीधार-तलाई-१, चौबटाखाल तहसील
बगडीधार-तलाई-१, चौबटाखाल तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
रघुनाथ कृष्ण फडके
रघुनाथ कृष्ण फडके (१८८४–१९७२) एक भारतीय कलाकार थे जो मूर्तिकला के लिए प्रसिद्ध थे। उन्हें कला के क्षेत्र में १९६१ में भारत सरकार ने पद्म श्री से पुरस्कृत किया।
इंग्लैंड क्रिकेट टीम का भारत दौरा 2001-02
इंग्लैंड की राष्ट्रीय क्रिकेट टीम ने 2001-02 में भारत का दौरा किया, जिसमें तीन मैचों की टेस्ट सीरीज़ और छह मैचों की एकदिवसीय श्रृंखला बनाम भारत था।
मरुआ
मरुआ बनतुलसी या बबरी की जाति का एक पौधा।
यह पौधा बागों में लगाया जाता है। इसकी पत्तियाँ बबरी की पत्तियाँ से कुछ बड़ी, नुकीली, मोटी, नरम और चिकनी होती हैं, जिनमें से उग्र गंध आती है। इसके दर देवताओं पर चढ़ाए जाते हैँ। इसका पेड़ ड़ेढ दो हाथ ऊँचा होता है और इसकी फुनगी पर कार्तिक अगहन में तुलसी के भाँति मंजरी निकलती है जिसमें नन्हें-नन्हें सफेद फूल लगते हैं। फूलों के झड़ जाने पर बीजों से भरे हुए छोटे-छोटे बीजकोश निकल आते हैं, जिनमें से पकने पर बहुत सारे बीज निकलते हैं। ये बीज पानी में पड़ने पर ईसबगोल की तरह फूल जाते हैं।
यह पौधा बीजों से उगता है, पर यदि इसकी कोमल टहनी या फुनगी लगाई जाये तो वह भी लग जाती है। रंग के भेद से मरुआ दो प्रकार का होता है, काला और सफेद। काले मरुए का प्रयोग औषधि रूप में नहीं होता और केवल फूल आदि के साथ देवताओं पर चढ़ाने के काम आता है। सफेद मरुआ ओषधियों में काम आता है। वैद्यक में यह चरपरा, कड़ुआ, रूखा और रुचिकर तथा तीखा, गरम, हलका, पित्तवर्धक, कफ और वात का नाशक, विष, कृमि और कृष्ठ रोग नाशक माना गया है।
पर्यायवाची — मरुवक, मरुत्तक, फणिज्जक, प्रस्थपुष्प, समीरण, कुलसौरभ, गधंपत्र, खटपत्र।
जूनागढ़
जूनागढ़ उच्चारण (गुजराती: જુનાગઢ) भारत के गुजरात राज्य में जूनागढ़ जिले का मुख्यालय है। यह शहर गुजरात का 7वां सबसे बड़ा शहर है, जो राज्य की राजधानी गांधीनगर और अहमदाबाद से 355 किमी दक्षिण पश्चिम में गिरनार पहाड़ियों की तलहटी में स्थित है। शाब्दिक रूप से अनुवादित, जूनागढ़ का अर्थ है "पुराना किला"। एक वैकल्पिक व्युत्पत्ति नाम को "योनागढ़" से लिया गया है, जिसका शाब्दिक अर्थ "योना (यूनानी) का शहर" है, जो इंडो-ग्रीक साम्राज्य के तहत शहर के प्राचीन निवासियों को संदर्भित करता है। इसे "सोरथ" के नाम से भी जाना जाता है, जो जूनागढ़ की पूर्व रियासत का नाम था। भारत और पाकिस्तान के बीच एक संक्षिप्त संघर्ष के बाद, जूनागढ़ 9 नवंबर 1947 को भारत में शामिल हो गया। यह सौराष्ट्र राज्य और बाद में बॉम्बे राज्य का हिस्सा था। 1960 में, महा गुजरात आंदोलन के बाद, यह नवगठित गुजरात राज्य का हिस्सा बन गया। ।
गुजरात विधान सभा चुनाव 2022 में जूनागढ़ विधान सभा क्षेत्र से भारतीय जनता पार्टी BJP ने जीत हासिल की है
विवरण
जूनागढ़ शहर गिरनार पहाड़ियों के निचले हिस्से पर स्थित है। मंदिरों की भूमि जूनागढ़ गिरनार हिल की गोद में बसा हुआ है। यह मुस्लिम शासक बाबी नवाब के राज्य जूनागढ़ की राजधानी था। गुजराती भाषा में जूनागढ़ का अर्थ होता है प्राचीन किला। इस पर कई वंशों ने शासन किया। यहां समय-समय पर हिंदू, बौद्ध, जैन और मुस्लिम, इन चार प्रमुख धर्मों का प्रभाव रहा है। विभिन्न राजनीतिक और धार्मिक शाक्तियों के समन्वय के कारण जूनागढ़ बहुमूल्य संस्कृति का धनी रहा है। इसका उदाहरण है जूनागढ़ की अनोखी स्थापत्य कला, जिसकी झलक जूनागढ़ में आज भी देखी जा सकती है। जूनागढ़ का क्षेत्र 160 किमी वर्ग (60 वर्ग मील)  है।[ ] जूनागढ़  का क्षेत्र रैंक 7th है।[ ] डाक कोड 362001 - 36004 है।[ ] टेलीफोन कोड 0285 है।[ ] वाहन पंजीकरण GJ-11 है।
जूनागढ़ दो भागों में विभक्‍त है। एक मुख्‍य शहर है जिसके चारो ओर दीवारों से किलेबन्‍दी की गई है। दूसरा पश्‍िचम में है जिसे अपरकोट कहा जाता है। अपरकोट एक प्राचीन दुर्ग है जो शहर से बहुत ऊपर स्थित है। यह किला मौर्य और गुप्त शासकों के लिए बहुत मजबूत साबित हुआ क्योंकि इस किले ने विशिष्ट स्थान पर स्थित होने और दुर्गम राह के कारण पिछले 1000 वर्षो से लगभग 16 आक्रमणों का सफलतापूर्वक सामना किया। अपरकोट का प्रवेशद्वार हिंदू तोरण स्थापत्य कला का अच्छा नमूना है। बौद्ध गुफा और बाबा प्यारा की गुफा (दूसरी शताब्दी), अड़ी-काड़ी वाव, नवघन कुआं और जामी मस्जिद यहां के प्रमुख दर्शनीय स्थल है।
आरंभिक इतिहास
किंवदंती के अनुसार, रोर राजवंश के संस्थापक राजा धज, रोर कुमार उर्फ राय डायच ने ईसा पूर्व पांचवीं शताब्दी में जुनागढ़ रियासत पर शासन किया था। एक प्रारंभिक संरचना, उपरकोट किला, शहर के मध्य में एक पठार पर स्थित है। इसका निर्माण मूल रूप से 319 ईसा पूर्व में मौर्य वंश के दौरान चंद्रगुप्त द्वारा किया गया था। यह किला 6वीं शताब्दी तक उपयोग में रहा, जब इसे लगभग 300 वर्षों के लिए छोड़ दिया गया, फिर 976 ईस्वी में अहीर -चूड़ासमा शासक ग्रहरिपु द्वारा इसे फिर से खोजा गया। बाद में किले को 1000 साल की अवधि में 16 बार घेर लिया गया। एक असफल घेराबंदी बारह वर्षों तक चली।
ऊपरकोट किले के 2 किलोमीटर (1.2 मील) के भीतर एक बड़े शिलाखंड पर अशोक के चौदह शिलालेखों वाला एक शिलालेख है। शिलालेख पाली जैसी भाषा में ब्राह्मी लिपि में हैं और 250 ईसा पूर्व के हैं। उसी चट्टान पर बाद में संस्कृत में एक शिलालेख है, जिसे 150 ईस्वी के आसपास मालवा के शक (सीथियन) शासक और पश्चिमी क्षत्रप वंश के सदस्य महाक्षत्रप रुद्रदामन प्रथम द्वारा जोड़ा गया था, और जिसका वर्णन इस प्रकार किया गया है "किसी भी हद तक का सबसे पुराना ज्ञात संस्कृत शिलालेख"। एक अन्य शिलालेख लगभग 450 ई.पू. का है और इसमें अंतिम गुप्त सम्राट स्कंदगुप्त का उल्लेख है। इस क्षेत्र में 500 ई.पू. से भी पहले की चट्टानों को काटकर बनाई गई पुरानी बौद्ध गुफाओं में पत्थर की नक्काशी और फूलों का काम किया गया है। किले के उत्तर में खपरा कोडिया गुफाएँ और किले के दक्षिण में बावा प्यारा गुफाएँ भी हैं। बावा प्यारा गुफाओं में बौद्ध और जैन दोनों धर्मों की कलाकृतियाँ हैं।
मैत्रक वंश ने 475 से 767 ई. तक गुजरात पर शासन किया। राजवंश के संस्थापक, जनरल भटार्क, जो गुप्त साम्राज्य के तहत सौराष्ट्र प्रायद्वीप के सैन्य गवर्नर थे, ने 5वीं शताब्दी की अंतिम तिमाही के आसपास खुद को गुजरात के स्वतंत्र शासक के रूप में स्थापित किया।
कृषि और खनिज
जूनागढ़ के प्रमुख कृषि उत्पादों में मुंगफली, कपास, ज्वार-बाजरा, दलहन, तिलहन और गन्ना शामिल हैं। वेरावल तथा पोरबंदर यहाँ के प्रमुख बंदरगाह हैं और यहाँ मछली पकड़ने का काम भी होता है। इस नगर में वाणिज्यिक एवं निर्माण केंद्र हैं।
शिक्षा
यहाँ गुजरात कृषि विश्वविद्यालय से संबद्ध महाविद्यालय हैं। यहाँ के शैक्षणिक संस्थानों में कॉलेज ऑफ़ एग्रीकल्चर इंजीनियरिंग ऐंड टेक्नोलॉजी और द जे.सी ई. टी. एस. कामर्स कॉलेज शामिल हैं।
अशोक के शिलालेख (आदेशपत्र)
गिरनार जाने के रास्ते पर सम्राट अशोक द्वारा लगवाए गए शिलालेखों को देखा जा सकता है। ये शिलालेख विशाल पत्‍थरों पर उत्‍कीर्ण हैं। अशोक ने कुल चौदह शिलालेख लगवाए थे। इन शिलालेखों में राजकीय आदेश खुदे हुए हैं। इसके अतिरिक्‍त इसमें नैतिक नियम भी लिखे हुए हैं। ये आदेशपत्र राजा के परोपकारी व्यवहार और कार्यो का प्रमाणपत्र है। अशोक के शिलालेखों पर ही शक राजा रुद्रदाम तथा [स्‍कंदगुप्‍त] के खुदवाये अभिलेखों को देखा जा सकता है। रुद्रदाम ने 150 ई. में तथा स्‍कंदगुप्‍त ने 450 ई. में ये अभिलेख खुदवाये थे। इस अभिलेख की एक विशेषता यह भी है कि रुद्रदाम के अभिलेख को ही संस्‍कृत भाषा का प्रथम शिलालेख माना जाता है।
उपरकोट किला
माना जाता है कि इस किले का निर्माण यादवों ने द्वारिका आने पर करवाया था (जो कृष्ण भगवान से संबंधित थे)। अपरकोट की दीवारें किसी-किसी स्थान पर 20 मीटर तक ऊंची है। किले पर की गई नक्‍काशी अभी भी सुरक्षित अवस्‍था में है। इस किले में बहुत सी रूचिजनक और दर्शनीय वस्तुओं में पश्चिमी दीवार पर लगी दो तोपे हैं। इन तोपों का नाम नीलम और कांडल है। इन तोपों का निर्माण मिस्र में हुआ था। इस किले के चारों ओर 200 ईस्वी पूर्व से 200 ईस्वी तक की बौद्ध गुफाएं है।
सक्करबाग प्राणीउद्यान
जूनागढ़ का यह प्राणीउद्यान गुजरात का सबसे पुराना प्राणीउद्यान है। यह प्राणीउद्यान गिर के विख्यात शेर के अलावा चीते और तेंदुआ के लिए प्रसिद्ध है। गिर के शेरों को लुप्‍तप्राय होने से बचाने के लिए जूनागढ़ के नवाब ने 1863 ईस्वी में इस प्राणीउद्यान का निर्माण करवाया था। यहां शेर के अलावा बाघ, तेंदुआ, भालू, गीदड़, जंगली गधे, सांप और चिड़िया भी देखने को मिलती है। यह प्राणीउद्यान लगभग 500 एकड़ में फैला हुआ है।
गिर वन्यजीव अभयारण्य
वन्य प्राणियों से समृद्ध गिर अभयारण्य लगभग 1424 वर्ग किलोमीटर में फैला हुआ है। इस वन्य अभयारण्य में अधिसंख्‍य मात्रा में पुष्प और जीव-जन्तुओं की प्रजातियां मिलती है। यहां स्तनधारियों की 30 प्रजातियां, सरीसृप वर्ग की 20 प्रजातियां और कीडों- मकोडों तथा पक्षियों की भी बहुत सी प्रजातियां पाई जाती है। दक्षिणी अफ्रीका के अलावा विश्‍व का यही ऐसा एकलौता स्थान है जहां शेरों को अपने प्राकृतिक आवास में रहते हुए देखा जा सकता है। जंगल के शेर के लिए अंतिम आश्रय के रूप में गिर का जंगल, भारत के महत्वपूर्ण वन्य अभयारण्यों में से एक है। गिर के जंगल को सन् 1969 में वन्य जीव अभयारण्य बनाया गया और 6 वर्षों बाद इसका 140.4 वर्ग किलोमीटर में विस्तार करके इसे राष्ट्रीय उद्यान के रूप में स्थापित कर दिया गया। यह अभ्‍यारण्‍य अब लगभग 258.71 वर्ग किलोमीटर तक विस्तृत हो चुका है। वन्य जीवों को सरक्षंण प्रदान करने के प्रयास से अब शेरों की संख्या बढकर 312 हो गई है।
भारत के सबसे बड़े कद का हिरण, सांभर, चीतल, नीलगाय, चिंकारा और बारहसिंगा भी यहां देखा जा सकता है साथ ही यहां भालू और बड़ी पूंछ वाले लंगूर भी भारी मात्रा में पाए जाते है। कुछ ही लोग जानते होंगे कि गिर भारत का एक अच्छा पक्षी अभयारण्य भी है। यहां फलगी वाला बाज, कठफोडवा, एरीओल, जंगली मैना और पैराडाइज फलाईकेचर भी देखा जा सकता है। साथ ही यह अधोलिया, वालडेरा, रतनघुना और पीपलिया आदि पक्षियों को भी देखने के लिए उपयुक्त स्थान है। इस जंगल में मगरमच्छों के लिए फॉर्म का विकास किया जा रहा है जो यहां के आकर्षण को ओर भी बढा देगा।
दर्शकों के लिए गिर वन्य अभयारण्य मध्य अक्टूबर महीने से लेकर मध्य जून तक खोला जाता है लेकिन मानसून के मौसम में इसे बन्द कर दिया जाता है।
बौद्ध गुफा
बौद्ध गुफा चट्टानों को काट कर बनायी गई है। इस गुफा में सुसज्जित खंभे, गुफा का अलंकृत प्रवेशद्वार, पानी के संग्रह के लिए बनाए गए जल कुंड, चैत्य हॉल, वैरागियों का प्रार्थना कक्ष, चैत्य खिडकियां स्थापत्य कला का अद्भुत उदाहरण पेश करती हैं। शहर में स्थित खापरा-कोडिया की गुफाएं भी देखने लायक है।
अड़ी-कड़ी वाव और नवघन कुआं
अड़ी-काड़ी वेव और नवघन कुआं का निर्माण चूडासमा राजपूतों ने कराया था। इन कुओं की संरचना आम कुओं से बिल्‍कुल अलग तरह की है। पानी के संग्रह के लिए इसकी अलग तरह की संरचना की गई थी। ये दोनों कुएं युद्ध के समय दो सालों तक पानी की कमी को पूरा कर सकते थे। अड़ी-कड़ी वाव तक पहुंचने के लिए 120 पायदान नीचे उतरना होता है जबकि नवघन कुंआ 52 मीटर की गहराई में है। इन कुओं तक पहुंचने के लिए गोलाकार सीढियां बनी हुई है। नवघन कुंआ महाराजा नवघन रा खंगार एवं रानी की वाव उदयमति जो महाराजा रा खंगार की पुत्री के द्बारा सोलंकी शासक भीम प्रथम की स्मृति में 1063 में करवाया गया था, जो भी स्थापत्य कला का जीवंत उदाहरण है!
जामी मस्जिद
जामी मस्जिद मूलत:महाराजा रा खंगार की महारानी रानकदेवी का रानीवास था,जिसमें महारानी अपनी दासियों सहित निवास करती थी । गुजरात के शाषक राजा मोहम्मद बेगड़ा ने जूनागढ़ फतह के दौरान (1470 ईस्वी) अपनी विजय की याद में इस स्थान पर बेहद ही विशालकाय मस्जिद का निर्माण कराया एवं उसका नाम जामी मस्जिद जुनागढ़ रखा था। यहां अन्य आकर्षणों में नीलम तोप है जिसे तुर्की के राजा सुलेमान के आदेश पर पुर्तगालियों से लड़ने के लिए बनवाया गया था। यह तोप मिस्र से दीव के रास्ते जुनागढ़ आई थी।
अम्बे माता का मंदिर
अम्बे माता का मंदिर पहाड़ की चोटी पर स्थित है। यहां पर नवविवाहित जोड़े शादी के बाद अपने वैवाहिक जीवन को सुखमय बनाने के लिए माता का आशीर्वाद लेने आते है।
मल्लिनाथ का मंदिर
9वें जैन तीर्थंकर मल्लिनाथ की याद में 1177 ईस्वी पूर्व में दो भाईयों ने इस त्रिमंदिर का निर्माण करवाया था। उत्सवों के समय यह मंदिर साधुओं के रहने का पंसदीदा स्थान होता है। नवंबर-दिसम्बर महीने की कार्तिक पूर्णिमा पर यहां बहुत बड़े मेले का आयोजन किया जाता है।
जूनागढ संग्रहालय
जू में स्थित इस संग्रहालय में हस्तलिपि, प्राचीन सिक्के, चित्रकला और पुरातत्वीय साहित्य के साथ-साथ प्राकृतिक इतिहास का एक विभाग है।
आयुर्वेदिक कॉलेज
जूनागढ़ के पूर्व नवाब के राजमहल सदरबाग में स्थित यह महाविद्यालय आयुर्वेदिक दवाईयों का एक छोटा संग्रहालय है।
दरबार हॉल संग्रहालय
यह वह हॉल है जहां जूनागढ़ के नवाब अपने दरबार का आयोजन करते थे। यहां पर चित्रों, पालकियों और शस्त्रों के प्रर्दशन के बहुत से विभाग बने हुए है।
नरसिंह मेहता का चबूतरा
यह एक विशाल स्‍थान है। यह सादगीपूर्ण तरीके से बना हुआ है। इसी जगह पर 15वीं शताब्दी में महान संत कवि नरसिंह मेहता के प्रवचनों और सभाओं का आयोजन होता था। यहां पर गोपनाथ का एक छोटा मंदिर तथा श्री दामोदर राय जी और नरसिंह मेहता की प्रतिमाएं भी है।
दामोदर कुंड
इस पवित्र कुंड के चारों ओर घाट (नहाने के लिए) का निर्माण किया गया है। ऐसा विश्‍वास किया जाता है कि इस घाट पर भगवान श्री कृष्ण ने महान संत कवि नरसिंह मेहता को फूलों का हार पहनाया था।
आवागमन
जूनागढ़ से तकरीबन 40 किलोमीटर की दूरी पर केशोद और 113 किलोमीटर की दूरी पर पोरबन्दर एयरपोर्ट है। राजकोट भी हवाई मार्ग से इससे जुड़ा हुआ है। जूनागढ़ रेलवे स्टेशन अहमदाबाद और राजकोट रेलवे लाईन पर पड़ता है जूनागढ़ राजकोट से (102 किलोमीटर), पोरबंदर से (113 किलोमीटर) और अहमदाबाद से (327 किलोमीटर) की दूरी पर स्थित है। साथ ही यह वरावल से भी जुड़ा हुआ है। स्थानीय परिवहन: ऑटो रिक्शा और स्थानीय बसों से आसानी से जूनागढ़ पहुंचा जा सकता है। प्राइवेट और राज्य परिवहन की लक्जरी बसें आसानी से उपलब्ध हो जाती है और विभिन्न प्रकार की कार भी किराये पर मिलती है।
जनसंख्या
2001 की जनगणना के अनुसार जूनागढ़ शहर की जनसंख्या 1,68,686 है और जूनागढ़ ज़िले की जनसंख्या 24,48,427 है।
ऐशबाग़ एक्स्प्रेस 5314
ऐशबाग़ एक्स्प्रेस 5314  भारतीय रेल द्वारा संचालित एक मेल एक्स्प्रेस ट्रेन है। यह ट्रेन बरेली रेलवे स्टेशन (स्टेशन कोड:BRY) से 04:30AM बजे छूटती है और ऐशबाग़ रेलवे स्टेशन (स्टेशन कोड:ASH) पर 01:25PM बजे पहुंचती है। इसकी यात्रा अवधि है 8 घंटे 55 मिनट।
मस्तानी
मस्तानी (मृत्यु : 1740 ई०) पेशवा बाजीराव प्रथम की दूसरी पत्नी थी। मस्तानी एक सनातनी क्षत्रिय राजपूत थीं व बुंदेलखंड के महाराज छत्रसाल और उसकी मुस्लिम रैखेल की पुत्री थीं समकालीन लेखकों व बाजीराव के एक प्राचीन जीवन चरित्र के अनुसार मस्तानी हैदराबाद के निज़ाम की पुत्री थी। बखर और लेखों से मालूम पड़ता है कि मस्तानी अफ़गान की थी। इनका जन्म नृत्य करनेवाली जाति में हुआ था। गुजरात के गीतों में इन्हें 'नृत्यांगना' या 'यवन कांचनी' के नाम से संबोधित किया गया है। 17वीं शताब्दी के आखिर में एक स्वामी प्राणनाथ होते थे, ये कृष्ण भक्त थे, जो आगे चल कर एक बड़े संत हुए, जिनके उस वक़्त हज़ारों अनुयायी हो गए, जिनमें बड़े बड़े लोग और राजे रजवाड़े भी शामिल थे। स्वामी प्राणनाथ सूफिज्म से भी प्रभावित थे और सुफिज़्म जो होता है, दरअसल अपने आराध्य के लिए दीवानगी ही हद तक प्रेम करने को कहा जाता है। अब स्वामी प्राणनाथ अपने ईष्ट भगवान श्री कृष्ण की भक्ति में ऐसे लीन हो जाते थे, कि उन्हें खुद का होश भी नहीं होता था। इसी दीवानगी में झूमने को भक्ति नृत्य भी कहा गया, जो मस्तानी भी करती थीं। साथ ही स्वामि प्राणनाथ सुबह की पूजा एक चादर बिछा कर ऐसी मुद्रा में बैठ कर करते थे कि देखने वालों को ये इस्लामी क्रिया दिखाई देती थी, लेकिन वो थी नहीं। हालांकि ये सम्प्रदाय कदापि इस्लाम से प्रभावित नहीं था, क्योंकि इस्लाम में मूर्ति पूजा वर्जित है, लेकिन देखने वालों को कुछ अजीब सा प्रतीत होता था। कुल मिला कर ये सम्प्रदाय भी सनातन संस्कृति का ही एक हिस्सा था । मस्तानी की मां "रूहानी" के बारे में भी कई भ्रातियां हैं, कोई कहता है कि वे मुस्लिम थीं, कोई निज़ाम हैदराबाद की बेटी बताता है, जब कि उस वक़्त ना तो हैदराबाद होता था, ना निज़ामशाही, कोई उन्हें गुजराज की नर्तकी बताता है, लेकिन ये सभी बातें ग़लत व मिथ्या हैं। दरअसल रूहानी भी एक काल्पनिक नाम है, उनका असल नाम तो किसी को पता ही नहीं, लेकिन इस बात के पुख़्ता प्रमाण हैं कि वे एक पारसी महिला थीं, जिनके पिता फारस से आए थे, जो एक व्यापारी थे। उस दौर में कई पारसी लोग भाग कर भारत की तरफ आए थे और ये सभी कदापि मुस्लिम नहीं थे। ये यहूदियों की ही एक शाखा है, जो अग्नि की पूजा करते हैं। मस्तानी का विवाह पेशवा बाजीराव से मई 1729 में राजपूत खांडा पद्दति से हुआ था। उनके बाजीराव से एक पुत्र भी हुआ, जिसका नाम पहले कृष्णराव रखा गया, लेकिन पुणे के ब्राह्मणों ने उसका जनेऊ संस्कार करने से मना कर दिया, जिस वजह से उसे उसकी मां ने कृष्णसिंह नाम दिया। शमशेर बहादु एक उपाधि है जो बाजीराव ने ही अपने पुत्र को दी थी। बाद में बाजीराव और मस्तानी की मृत्यु के बाद उस बालक को जानबूझ कर इस्लाम कुबूलवाया गया, ताकि आगे चल कर उसका पेशवा की गद्दी और पेशवाई में कोई अधिकार ना रहे, ऐसा कई इतिहास्कारों का मत है।
आरम्भिक जीवन-चरित्र
मस्तानी अपने समय की अद्वितीय सुंदरी एवं संगीत कला में प्रवीण थी। इन्होंने घुड़सवारी और तीरंदाजी में भी शिक्षा प्राप्त की थी। सुशीला वैद्य के अनुसार ''गुजरात के नायब सूबेदार शुजाअत खाँ और मस्तानी की प्रथम भेंट 1724 ई० के लगभग हुई। चिमाजी अप्पा ने उसी वर्ष शुजाअत खाँ पर आक्रमण किया। युद्ध क्षेत्र में ही शुजाअत खाँ की मृत्यु हुई। लूटी हुई सामग्री के साथ मस्तानी भी चिमाजी अप्पा को प्राप्त हुई। चिमाजी अप्पा ने उन्हें बाजीराव के पास पहुँचा दिया। तदुपरांत मस्तानी और बाजीराव एक दूसरे के लिए ही जीवित रहे। 1727 ई० में प्रयाग के सूबेदार मोहम्मद खान बंगश ने राजा छत्रसाल बुन्देला (बुंदेलखंड) पर चढ़ाई की। राजा छत्रसाल बुन्देला ने तुरंत ही पेशवा बाजीराव से सहायता माँगी। बाजीराव अपनी सेना सहित बुंदेलखंड की ओर बढ़े। मस्तानी भी बाजीराव के साथ गई। मराठे और मुगल दो बर्षों तक युद्ध करते रहे। तत्पश्चात् बाजीराव जीते। छत्रसाल बुन्देला अत्यंत आनंदित हुए। उन्होंने मस्तानी को अपनी पुत्री के समान माना। इस विवरण में भी मस्तानी से संबंधित अंश सुशीला वैद्य ने अल्पज्ञात स्रोतों के आधार पर ही लिखा है, क्योंकि गोविंद सखाराम सरदेसाई ने स्पष्ट लिखा है कि उसके नाम का प्रथम उल्लेख बाजीराव के ज्येष्ठ पुत्र नाना साहब के विवाह संबंधी वृत्तांतों के प्रामाणिक पत्रों में है। यह विवाह 11 जनवरी 1730 ईस्वी को हुआ था। उसी वर्ष बाजीराव ने पुणे में अपने 'शनिवार भवन' का निर्माण किया था। अपने उपन्यास राऊ स्वामी में नागनाथ इनामदार ने भी पूरी तरह ऐतिहासिकता के अनुरूप इसी समय से कथा का आरंभ किया है। उक्त भवन में ही बाजीराव ने जहाँ मस्तानी के रहने का प्रबंध किया उसे 'मस्तानी महल' और 'मस्तानी दरवाजा' का नाम दिया गया है।
योग्यता, श्रीमन्त पेशवा की संगति और प्रभाव
मस्तानी अनिंद्य सुंदरी थी। वह सुसंस्कृत, कलाविज्ञ तथा व्यवहार चतुर थी। वह बाजीराव से अनन्य प्रेम करती थी। वह नृत्य और गायन में तो निपुण थी ही पर साथ ही कुशल अश्वारोही तथा शस्त्र-विद्या में भी निपुण थी। पेशवा के महल में होने वाले गणेश उत्सव के अवसर पर सार्वजनिक समारोहों में उसका गायन हुआ करता था। वह सैनिक अभियानों में भी बाजीराव के साथ रहती थी। वह घोड़े पर सवार होकर सेना में बाजीराव के साथ चलती थी। बाजीराव उससे इतना प्रेम करता था कि वह उसे एक क्षण के लिए भी अपने से दूर नहीं होने देता था। मस्तानी एक हिंदू पत्नी की तरह रहती थी। मुसलमान होने पर भी वह हिंदू वेशभूषा में ही रहती थी। वह बाजीराव के आराम, उसकी आवश्यकताओं तथा उसके सुख का पूरा ध्यान रखती थी। हिंदू धर्म-रक्षक मराठा राज्य के पेशवा का एक मुस्लिम महिला के प्रेम-पाश में फँसना तत्कालीन समाज कैसे सहन करता? इसी कारण उसके परिवार के लोग भी उससे रुष्ट रहते थे। उसकी पत्नी काशीबाई भी अपने प्रति उसके उदासीन व्यवहार से बड़ी दुखी रहा करती थी। बाजीराव के विरोधी सरदार उसके तथा मस्तानी के प्रेम का उसके विरुद्ध प्रचार करने में उपयोग कर उसे लोगों की दृष्टि में गिराने का प्रयत्न करते थे। बाजीराव मांस और मदिरा का सेवन करने लगा था। महाराष्ट्र के ब्राह्मण समाज में यह वर्ज्य था। लोगों का कहना था कि मस्तानी के संपर्क का ही यह परिणाम था। ब्राह्मण समुदाय तो एक प्रकार से बाजीराव को पतित ही मानने लगा था। इस संदर्भ में सुप्रसिद्ध इतिहासकार गोविंद सखाराम सरदेसाई ने दूरदर्शिता एवं सहानुभूति से विचार किया है। उन्होंने लिखा है कि जनसाधारण के अनुसार मांस तथा मदिरा के प्रति बाजीराव का प्रेम मस्तानी की संगति के कारण था। परंतु बाजीराव सदृश व्यक्ति, जिसको एक सैनिक का जीवन व्यतीत करना पड़ता था, ब्राह्मण जाति के कठोर नियमों का पालन नहीं कर सकता था, क्योंकि सभी प्रकार के लोगों से उसका स्वतंत्रतापूर्वक मिलना होता था। महाराष्ट्र के एक ब्राह्मण के संकीर्ण निषेधात्मक जीवन में यह आकस्मिक परिवर्तन स्वाभाविक एवं अनिवार्य थे, प्रसरण काल में मराठा समाज में निस्संदेह महान् परिवर्तन हो गया था। बाजीराव से संबंध के कारण मस्तानी को भी अनेक दु:ख झेलने पड़े पर बाजीराव के प्रति उसका प्रेम अटूट था। मस्तानी के 1734 ई० में एक पुत्र हुआ। उसका नाम शमशेर बहादुर रखा गया। बाजीराव ने काल्पी और बाँदा की सूबेदारी उसे देने की घोषणा कर दी। [शमशेर बहादुर ने पेशवा परिवार की बड़े लगन और परिश्रम से सेवा की। 1761 ई० में शमशेर बहादुर मराठों की ओर से लड़ते हुए पानीपत के मैदान में मारा गया।]
प्रेमपन्थ के विषमय काँटे
1739 ई० के आरंभ में पेशवा बाजीराव और मस्तानी का संबंध विच्छेद कराने के असफल प्रयत्न किए गए। 1739 ई० के अंतिम दिनों में बाजीराव को आवश्यक कार्य से पूना छोड़ना पड़ा। मस्तानी पेशवा के साथ न जा सकी। चिमाजी अप्पा और नाना साहब ने मस्तानी के प्रति कठोर योजना बनाई। उन्होंने मस्तानी को पर्वती बाग में (पूना में) कैद किया। बाजीराव को जब यह समाचार मिला, वे अत्यंत दु:खित हुए। वे बीमार पड़ गए। इसी बीच अवसर पा मस्तानी कैद से बचकर बाजीराव के पास 4 नवम्बर 1739 ई० को पटास पहुँची। बाजीराव निश्चिंत हुए, पर यह स्थिति अधिक दिनों तक न रह सकी। शीघ्र ही पुरंदरे, काका मोरशेट तथा अन्य व्यक्ति पटास पहुँचे। उनके साथ पेशवा बाजीराव की माँ राधाबाई और उनकी पत्नी काशीबाई भी वहाँ पहुँची। उन्होंने मस्तानी को समझा बुझाकर लाना आवश्यक समझा। मस्तानी पूना लौटी। कट्टरपंथी लोग मस्तानी को मार ही डालना चाहते थे, क्योंकि उनके अनुसार सभी झंझटों का मूल वही थी। उन लोगों ने छत्रपति से आज्ञा भी लेने का प्रयत्न किया, परंतु छत्रपति राजा शाहू अधिक बुद्धिमान थे। उनके अधिकारी गोविंदराव ने 24 जनवरी 1740 ईस्वी को एक पत्र में लिखा है - ''मस्तानी के विषय पर मैंने निजी तौर पर राजा की इच्छा का पता लगा लिया है। बलपूर्वक पृथक्करण या व्यक्तिगत निरोध (बंदीवास) के प्रस्ताव के प्रति उस को गंभीर आपत्ति है। वह बाजीराव को किसी भी प्रकार अप्रसन्न किया जाना सहन नहीं करेगा, क्योंकि वह सदैव उसे प्रसन्न रखना चाहता है। दोष उस महिला का नहीं है। इस दोष का निराकरण उसी समय हो सकता है जब बाजीराव की ऐसी इच्छा हो। बाजीराव की भावनाओं के विरुद्ध हिंसा प्रयोग की कैसी भी सलाह राजा किसी भी कारण नहीं दे सकता। 1740 ई० के आरंभ में बाजीराव नासिरजंग से लड़ने के लिए निकल पड़े और गोदावरी नदी को पारकर औरंगाबाद के पास शत्रु को बुरी स्थिति में ला दिया। 27 फरवरी 1740 ई० को मुंगी शेगाँव में दोनों के बीच संधि हो गयी। बाजीराव के जीवन का यह अंतिम अभियान सिद्ध हुआ। उस समय कोई नहीं जानता था कि बाजीराव की मृत्यु सन्निकट है। 7 मार्च 1740 ईस्वी को नानासाहेब के नाम चिमना जी के पत्र से संदेह होता है कि बाजीराव हृदय से रुग्ण थे। चिमना जी ने इस पत्र में लिखा था कि जब से हम एक दूसरे से विदा हुए हैं, मुझको पूजनीय राव से कोई समाचार प्राप्त नहीं हुआ है। मैंने उसके विक्षिप्त मन को यथाशक्ति शांत करने का प्रयास किया, परंतु मालूम होता है कि ईश्वर की इच्छा कुछ और ही है। मैं नहीं जानता हूं कि हमारा क्या होने वाला है। मेरे पुणे वापस होते ही हम को चाहिए कि हम उसको (मस्तानी को) उसके पास भेज दें। स्पष्ट है कि बाजीराव अत्यंत व्याकुल था। मस्तानी के विरह तथा उसे मुक्त कराने में अपनी अक्षमता से उसे मानसिक क्लेश और क्षोभ था। 28 अप्रैल 1740 ईस्वी को अपनी पहली और अंतिम बीमारी से उसकी मृत्यु हुई। इस समय बाजीराव की आयु केवल 42 वर्ष की थी। उसकी मृत्यु के समय उसके पास उसकी क्षमाशील पत्नी काशीबाई भी थी।
देहान्त
किंकेड एवं पारसनीस के अनुसार मस्तानी अपने प्रियतम के साथ सती हो गयी। उन्होंने लिखा है कि इस संसार में वह अपने प्रियतम से अलग की गयी थी। वह अग्नि की भयंकर ज्वालाओं के बीच से गुजर कर दूसरे संसार में उसका स्वागत करने पहुंच गयी। हालांकि यह बात विवादास्पद है। यह कहना कठिन है कि उसने आत्महत्या कर ली या शोक-प्रहार से वह मर गयी। उसका शव पाबल भेजा गया, जो पूना के पूरब में लगभग 20 मील पर एक छोटा सा गाँव है। यह गाँव बाजीराव ने उसको इनाम में दिया था। यहाँ पर एक साधारण-सी कब्र आने-जाने वालों को उसकी प्रेम-कथा तथा दुःखद मृत्यु का स्मरण दिलाती है। सर्वसम्मति से वह अपने समय की सर्वाधिक सुंदरी थी।
गॊल्लनपल्लि (कृष्णा)
गॊल्लनपल्लि (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
ह्यूज लॉरी
ह्यू लॉरी (जन्म: 11 जून, 1959) एक अभिनेता हैं।
पेच नदी
पेच नदी ( Pech River;, दरिया-ए-पेच ) पूर्वी अफ़ग़ानिस्तान में स्थित एक नदी है। यह नूरिस्तान प्रान्त के मध्य भाग में हिन्दु कुश पर्वतों की बर्फ़ और हिमानियों (ग्लेशियरों) से शुरु होकर दक्षिण-दक्षिणपूर्व दिशा में कुनर प्रान्त में प्रवेश करती है और प्रान्तीय राजधानी असदाबाद के पास कुनर नदी में विलय हो जाती है। नदी की बहुत सी बाई और दाई उपनदियाँ हैं जो कई वादियाँ बनती हैं जिनमें चपा दरा, वेयगल, कोरंगल, वटापूर और शरयाक शामिल हैं।
पेच वादी के लोग
पेच नदी और उसकी उपदियों की घाटियों में पश्तो बोलने वाले पश्तून लोग बहुसंख्यक हैं और यहाँ उनका साफ़ी क़बीला बसा हुआ है। इसके अलावा यहाँ नूरिस्तानी लोग भी रहते हैं और आशकूनू भाषा भी बोली जाती है, जो एक नूरिस्तानी भाषा है।
ऐशबाग़ मथुरा एक्स्प्रेस 5313
ऐशबाग़ मथुरा एक्स्प्रेस 5313  भारतीय रेल द्वारा संचालित एक मेल एक्स्प्रेस ट्रेन है। यह ट्रेन ऐशबाग़ रेलवे स्टेशन (स्टेशन कोड:ASH) से 02:00PM बजे छूटती है और बरेली रेलवे स्टेशन (स्टेशन कोड:BRY) पर 11:58PM बजे पहुंचती है। इसकी यात्रा अवधि है 9 घंटे 58 मिनट।
वासुदेव महादेव अभ्यंकर
वासुदेव महादेव अभ्यंकर (जन्म १८६१, मृत्यु १९४३) सुप्रसिद्ध वैयाकरण तथा अनेक शास्त्रों के पारंगत विद्वान्‌। हिंदुस्थान की सरकार ने १९२१ में आपको "महामहोपाध्याय" की उपाधि से विभूषित किया। संकेतश्वर के शंकराचार्य जी ने भी उन्हें "विद्वद्रत्न" की पदवी प्रदान की।
सतारा के प्रसिद्ध विद्वान्‌ पंडित राजाराम शास्त्री गोडबोले उनके गुरु थे। इनके गुरु भास्कर शास्त्री अभ्यंकर उनके पितामह थे। उनके पिता की मृत्यु के बाद राजाराम शास्त्री ने उनका सारा भार अपने ऊपर ले लिया। न्यायमूर्ति महादेव गोविन्द रानडे ने उनकी विद्वत्ता को देखकर फर्ग्युसन कॉलेज में शास्त्री के पद पर उनकी नियुक्ति की। व्याकरण के साथ साथ वेदान्त, मीमांसा, साहित्य, न्याय, ज्योतिष आदि शास्त्रों में भी उन्होंने अपनी प्रतिभा का समान रूप में परिचय दिया। इन विषयों का अध्ययन, अध्यापन तथा लेखन आपका अव्याहत गति से चलता रहा।
अभ्यंकर की लेखनशैली बहुत ही मार्मिक, मौलिक तथा सरल है। ग्रंथों का स्तर ऊँचा है। संस्कृत में अनेक ग्रंथों पर उन्होंने टीकाएँ लिखी हैं। स्वंतत्र रचनाओं में अद्वैतामोदः, कायशुद्धिः, धर्मतत्वनिर्णयः, सूत्रान्तर, परिग्रह विचार आदि हैं। ब्रह्मसूत्र शांकरभाष्य तथा पातञ्जल महाभाष्य का मराठी अनुवाद भी उनकी कृतियाँ हैं। ये रचनाएँ आनन्दाश्रम, पुणे, तथा गायकवाड़ पौर्वात्य पुस्तकमाला (ओरियन्टल सिरीज) में प्रकाशित हैं।
वे मुंबई विश्वविद्यालय के एम. ए. के परीक्षक थे। पुणे की वेदशास्त्रोत्तेजक सभा को भी उनकी सहानुभूति प्राप्त थी। जिस विद्वत्परंपरा में उनका निर्माण हुआ था वह महान्‌ थी। इसी परंपरा में प्रो॰ कीलहार्न, बाल सरस्वती रानडे तथा गंगाधरशास्त्री तेलंग हुए थे। उनकी शिष्य परंपरा में पं॰ रंगाचार्य रेड्डी, शंकरशास्त्री मारुलकर, गणेशशास्त्री गोडबोले, सिद्धेश्वरशास्त्री चित्राव आदि प्रसिद्ध विद्वान्‌ हुए हैं।
खनुली, चौखुटिया तहसील
खनुली, चौखुटिया तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
अन्नपूर्णा (सुपर कम्प्यूटर)
अन्नपूर्णा भारत का ७वां सबसे तेज हाइ परफॉरमेंस कंप्यूटेशन (एचपीसी) वाला कम्प्यूटर है जिसमें १.५ टेरा बाइट की मेमोरी तथा 30 टेराबाइट का स्टोरेज स्पेस है। इस कम्प्यूटर का उपयोग सिम्यूलेशन तथा अंकगणितीय गणना के लिए किया जा सकता है। चेन्नई के इंस्टीच्यूट ऑफ मैथमेटिकल साइंसेज ने इसका अनावरण किया है।
परीक्षण विधि
किसी परीक्षण के लिये निर्धारित प्रक्रिया परीक्षण विधि (test method) कहलाती है। सही परीक्षण के लिये सुविचारित परीक्षण विधि का उपयोग करना बहुत आवश्यक है। परीक्षण वह मानकीकृत साधन है जिसके द्वारा संपूर्ण मानव व्यवहार के विभिन्न पक्षों (योग्यताओं उपलब्धियां क्षमताएं उपयोगिता रुचि एवं व्यक्तित्व) संबंधी विशेषताओं का मात्रात्मक एवं गुणात्मक अध्ययन किया जाता है
खिंकन, चमोली तहसील
खिंकन, चमोली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
अभयपुर गाँव, फर्रुखाबाद (फर्रुखाबाद)
अभयपुर फ़र्रूख़ाबाद, फ़र्रूख़ाबाद, उत्तर प्रदेश स्थित एक गाँव है।
न्यू रोड
न्यू रोड, वॉर्सेस्टर, इंग्लैंड, तुरंत उत्तर पश्चिम में 1896 के बाद से वॉस्टरशायर काउंटी क्रिकेट क्लब के घर के क्रिकेट ग्राउंड में किया गया है (एक रोड) न्यू रोड कहा जाता है, A44 का हिस्सा है, इसलिए नाम है।
आदितमारी उपज़िला
आदितमारी उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल है (ज़िले की अधीन)। यह रंगपुर विभाग के लालमनिरहाट ज़िले का एक उपजिला है, जिसमें, ज़िला सदर समेत, कुल 5 उपज़िले हैं, और मुख्यालय लालमनिरहाट सदर उपज़िला है। यह बांग्लादेश की राजधानी ढाका से उत्तर की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा बोली और समझी जाती है, जबकि सांस्कृतिक और ऐतिहासिक निकटता तथा भाषायी समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।
अवस्थिती
आदितमारी उपजिला बांग्लादेश के उत्तरी सीमान्तों में स्थित, रंगपुर विभाग के  लालमनिरहाट जिले  में स्थित है।
बाहरी कड़ियाँ
श्रेणी:रंगपुर विभाग के उपजिले
गलगल (अनंतपुर)
गलगल (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
गूरनागूठ N.Z.A., धारी तहसील
गूरनागूठ N.Z.A., धारी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
गोपालपूर्वतापनीयोपनिषद
गोपालपूर्वतापनीयोपनिषद अथर्ववेदीय शाखा के अन्तर्गत एक उपनिषद है। यह उपनिषद संस्कृत भाषा में लिखित है। इसके रचियता वैदिक काल के ऋषियों को माना जाता है परन्तु मुख्यत वेदव्यास जी को कई उपनिषदों का लेखक माना जाता है।
रचनाकाल
उपनिषदों के रचनाकाल के सम्बन्ध में विद्वानों का एक मत नहीं है। कुछ उपनिषदों को वेदों की मूल संहिताओं का अंश माना गया है। ये सर्वाधिक प्राचीन हैं। कुछ उपनिषद ‘ब्राह्मण’ और ‘आरण्यक’ ग्रन्थों के अंश माने गये हैं। इनका रचनाकाल संहिताओं के बाद का है। उपनिषदों के काल के विषय मे निश्चित मत नही है समान्यत उपनिषदो का काल रचनाकाल ३००० ईसा पूर्व से ५०० ईसा पूर्व माना गया है। उपनिषदों के काल-निर्णय के लिए निम्न मुख्य तथ्यों को आधार माना गया है—
स्वामीनारायण सम्प्रदाय
स्वामीनारायण सम्प्रदाय (पूर्वा नाम: उद्धव सम्प्रदाय) हिन्दू धर्म का एक भाग है। इसे स्वामीनारायण ने स्थापित किया था। गुरु रामानन्द स्वामी ने विशिष्टाद्वैयता की सीख को बढ़ाने के लिए स्वामीनारायण (तब सहजननद स्वामी) को उऊद्धव सम्प्रदाय का आचार्या बनाया। स्वामीनारायण सम्प्रदाय के प्रवर्तक स्वामी नारायण जी का जन्म उत्तर प्रदेश के गोण्डा जनपद के अन्तर्गत 'छपिया' नामक गाँव में हुआ था। आज भी यहाँ स्वामीनारायण मन्दिर है जहाँ मेला लगता है। वर्तमान में यह गाँव स्वामीनारायण छपिया के नाम से जाना जाता है। स्वामीनारायण के पश्चात सम्प्रदाय को अपनाने वालों की संख्या में वृद्धि हुई और १८ लाख लोग इसके अपना चुके हैं। स्वामीनारायण सम्प्रदाय वेद के ऊपर स्थापित किया गया है। शिक्षापतरी और वचनमृत स्वामीनारायण सम्प्रदाय की मूल सीखें हैं। स्वामीनारायण ने छः मन्दिर बनाए थे। मृत्यु के पहले स्वामीनारायण ने स्वामीनारायण सम्प्रदाय के दो विभाग बनाए, पहला, नर-नारायण देव गाड़ी, जो अहमदावाद से चलई जाती हैं और दूसरा, लक्ष्मी नारायण देव गाड़ी, जो वाड़ताल से चलाई जाती हैं। इन दोनो विभाग के मुख्या, स्वामीनारायण ने आपने दो भंजो को एक पत्र, देश विभाग लेख के शक्ति से बनाया, जिसे बम्बई उच्च न्यायालय ने स्वामीनारायण की वसीयत माना हैं। इन दोनो की पीढ़ी इन दोनो विभागों के आचार्या के रूप में चलते हैं ।
वरंगल दुर्ग
वारंगल् दुर्ग तेलंगण के वरंगल में स्थित एक दुर्ग है। इसका निर्माण १३९९ ई में हुआ था। काकतीय वंश के गजपति देव तथा उनकी पुत्री रुद्रम्मा ने इस विशाल दुर्ग का निर्माण कराया था।
मोहन कुन्दरिया
मोहन कुन्दरिया भारत की सोलहवीं लोकसभा में सांसद हैं। 2014 के चुनावों में इन्होंने गुजरात की राजकोट सीट से भारतीय जनता पार्टी की ओर से भाग लिया।
अमानाबाद गाँव, फ़र्रूख़ाबाद (फ़र्रूख़ाबाद)
अमानाबाद फ़र्रूख़ाबाद, फ़र्रूख़ाबाद, उत्तर प्रदेश स्थित एक गाँव है।
बैलिस्टिकरोधी प्रक्षेपास्त्र
बैलिस्टिक मिसाइल को रोकने/नष्ट करने के उद्देश्य से निर्मित किसी भी मिसाइलरोधी प्रणाली को बैलिस्टिकरोधी प्रक्षेपास्त्र या एन्टी-बैलिस्टिक मिसाइल (anti-ballistic missile / ABM) कहते हैं। फिर भी यह संज्ञा मुख्यत: उन बैलिस्टिकरोधी प्रक्षेपास्त्रों के लिये प्रयोग की जाती है जो लम्बी-दूरी तय करने वाले, नाभिकीय अस्त्रों से सुसज्जित अन्तरमहाद्वीपीय बैलिस्टिक प्रक्षेपास्त्रों (ICBMs) को नष्ट करने के लिये डिजाइन की गयी हों।
रेत (कथा)
हिन्दी कथा में अपनी अलग और देशज छवि बनाए और बचाए रखने वाले चर्चित लेखक भगवानदास मोरवाल के इस नये उपन्यास के केन्द्र में है - माना गुरु और माँ नलिन्या की संतान कंजर और उसका जीवन। कंजर यानी काननचर अर्थात् जंगल में घूमने वाला। अपने लोक-विश्वासों व लोकाचारों की धुरी पर अपनी अस्मिता और अपने अस्तित्व के लिए संघर्ष करती एक विमुक्त जनजाति।